CELEX: C2005/115/64
Language: fi
Date: 2005-05-14 00:00:00
Title: Asia T-120/05: Andreas Knaulin ynnä muiden 8.3.2005 Euroopan yhteisöjen komissiota vastaan nostama kanne

14.5.2005   
            
            
               FI
            
            
               Euroopan unionin virallinen lehti
            
            
               C 115/36
            
         Andreas Knaulin ynnä muiden 8.3.2005 Euroopan yhteisöjen komissiota vastaan nostama kanne
   (Asia T-120/05)
   (2005/C 115/64)
   Oikeudenkäyntikieli: ranska
   Knaul Andreas, kotipaikka Riika (Latvia), Márquez Camacho Antonio, kotipaikka Bryssel, Reina Cantalejo María Teresa, kotipaikka Bryssel, ja Tejada Fernández Miguel, kotipaikka Zaventem (Belgia), ovat nostaneet 8.3.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajina ovat asianajajat Stéphane Rodrigues ja Alice Jaume, prosessiosoite Luxemburgissa.
   Kantajat vaativat, että ensimmäisen oikeusasteen tuomioistuin
   
               1)
            
            
               kumoaa nimittävän viranomaisen päätökset, joilla kantajien valitukset hylättiin ja jotka tehtiin samaan aikaan kuin nimittävän viranomaisen 1.5.2004 tekemät päätökset, joilla kantajien palkkaluokaksi muutettiin A*8 tai B*8
            
         
               2)
            
            
               kumoaa kantajien palkkalaskelmat, joissa sovelletaan nimittävän viranomaisen päätöstä muuttaa kantajien palkkaluokaksi 1.5.2004 alkaen A*8 tai B*8
            
         
               3)
            
            
               vaatii komissiota myöntämään, että kantajat ovat seuraavassa ylennyksessään kelpoisia ylennettäviksi palkkaluokkaan A*10 ja B*10
            
         
               4)
            
            
               velvoittaa komission korvaamaan vahingon, joka kantajille on aiheutunut siitä, että heitä ei 1.5.2004 alkaen määritelty palkkaluokkaan A*9 tai B*9
            
         
               5)
            
            
               velvoittaa vastaajan korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Oikeudelliset perusteet ja pääasialliset perustelut ovat samat kuin ne, joihin on vedottu asiassa T-114/05, Joerg Peter Block ynnä muut vastaan komissio.